Petrolul Ploiești a pus punct seriei de trei etape consecutive fără succes în play-out, după ce s-a impus în duelul cu Oțelul Galați, scor 2-1, în etapa cu numărul 8.
*Click pe numele marcatorilor pentru a vedea golurile*
Petrolul Ploiești - Oțelul Galați 2-1
Prahovenii au primit o lovitură de la 11 metri în minutul 9, când Alexandru Musi a fost faultat în careu de Pap.
De la punctul cu var, Gicu Grozav a reușit să marcheze, iar scorul a devenit 1-0 (min 10).
Două minute mai târziu, Musi a fost aproape de a face 2-0, însă portarul oaspeților a respins execuția acestuia.
Până la pauză, gălățenii au restabilit egalitatea prin Maciel, care l-a executat pe Zima cu un șut din interiorului careului (min 40).
Petrolul putea intra în avantaj la cabine, dar Gicu Grozav a irosit o situație uriașă din postura de 1 la 1 cu portarul.
În a doua repriză, jocul a fost mai închis, cu puține ocazii de poartă, însă chiar și așa, Petrolul a reușit să treacă la conducerea jocului în minutul 82, când Berisha a punctat pentru 2-1.
Se vor disputa luni:
Hermannstadt vs Poli Iași (de la ora 15:00)
UTA Arad vs FC U Craiova 1948 (de la ora 18:00)
SuperLiga, clasament play-out
7 UTA Arad 34 puncte / 7 meciuri
8 Oțelul Galați 33 / 8
9 Hermannstadt 31 / 7
10 U Cluj 30 / 8
11 Petrolul Ploiești 29 / 8
12 FC Botoșani 25 / 8
13 FC Voluntari 24 / 8 / loc de baraj
14 Dinamo București 22 / 8 / loc de baraj
15 FC U Craiova 22 / 7 / retrogradare directă
16 Poli Iași 21 / 7 / retrogradare directă.